Smilniansky vrch

Smilniansky vrch () je najvyšší vrch Ondavskej vrchoviny na Východnom Slovensku. Zalesnený vrchol poskytuje len obmedzené výhľady na okolie.

Poloha 
Nachádza sa v severnej časti Ondavskej vrchoviny a z veľkej časti je obklopený Zborovskou kotlinou. Rozsiahly masív leží v okrese Bardejov a zasahuje do katastrálneho územia obcí Smilno, no tiež Jedlinka a Becherov. Západné časti odvodňujú prítoky Tople, východné svahy odvádzajú vodu rieke Ondava.

Opis 
Vrch je izolovaný údoliami Ondavy zo severovýchodu, Kamenca zo severozápadu a nižšej časti Zborovskej kotliny v okolí Smilna. Masív má dva vrcholy, pričom nepomenovaný, západne situovaný, je len nepatrne (cca o 1 m) nižší. Vrchol je porastený lesom, preto výhľad je obmedzený na malé miesta bez porastu. Na vrchol rovnako nevedú ani značené trasy a prístup je tak možný z okolitých obcí lesom.

Výhľady 
Napriek značnej nadmorskej výške neponúka samotný vrchol ucelenejšie výhľady. Z vhodných lokalít je mimo okolitých vrchov možné pozorovať pohraničné vrchy a blízku Stebnícku Maguru, no pri vhodných podmienkach i Vysoké Tatry.

Prístup 
Na vrchol nevedie značkovaný chodník a najľahší výstup je lesom z obcí Smilno, Jedlinka a Becherov.

Referencie

Pozri aj 
 Ondavská vrchovina
 Zoznam vrcholov v Ondavskej vrchovine

Externé odkazy 
 Poloha na turistickej mape

Ondavská vrchovina
Vrchy v okrese Bardejov
Vrchy pod 1000 metrov na Slovensku